Pred nekaj leti, na TED konferenci v Long Beachu,
sem spoznal Harriet.
Dejansko sva se srečala prej na spletu - ne tako, kot si mislite.
Oba sva poznala Lindo Avey,
ki je ena od ustanoviteljev prve spletne osebne genomske družbe.
In ker sva najine genetske informacije delila z Lindo,
je ona lahko videla, da si s Harriet deliva zelo redek tip mitohondrijske DNK -
Haplotip K1a1b1a - kar je pomenilo, da sva v daljnem sorodu.
Dejansko deliva isto rodoslovje z Oetzijem, ledenim človekom.
Torej Oetzi, Harriet in jaz.
Ustanovila sva skupino na Facebook-u. Vsi ste dobrodošli, da se pridružite.
Ko sem naslednje leto srečal Harriet osebno na konferenci TED,
nama je naročila srečne Haplotip majice.
(Smeh)
Zakaj vam pripovedujem to zgodbo in kaj ima to s prihodnostjo zdravja?
Kako sem spoznal Harriet, je primer,
kako interdisciplinarno dopolnjevane, skokovito rastoče tehnologije
vplivajo na prihodnost zdravja in počutja -
od nizkocenovnih genskih analiz do priložnosti v zmogljivi bioinformatiki
in do internetne povezave in socialnih mreženj.
Danes bi rad govoril o razumevanju teh eksponentnih tehnologij.
Pogosto mislimo linearno.
Ampak, če imate plavajoč lokvanjev list, ki se razdeli vsak dan -
dva, štiri, osem, 16 - v 15 dneh jih imate 32.000.
Koliko mislite, da jih bo v enem mesecu? Prišli smo do milijarde.
Če začnemo misliti eksponentno,
vidimo, kako to začenja vplivati na vse tehnologije okoli nas.
In veliko teh tehnologij - govorim kot zdravnik in inovator -
res lahko začnemo izkoriščati,
da vplivamo na prihodnost lastnega zdravja in zdravstvenega varstva
in da se lotimo glavnih izzivov, ki jih imamo v zdravstvu danes,
od res skokovitih stroškov, do staranja prebivalstva,
slabega načina uporabe informacij,
razdrobljenosti oskrbe,
in pogosto veliko težav v sprejemanju inovacij.
Kar lahko naredimo, o čemer smo danes nekaj govorili,
je premik krivulje v levo.
Večino denarja porabimo na zadnjih 20 % življenja.
Kaj če bi lahko porabili in spodbujali pozicije
v sistemu zdravstvenega varstva in nas samih
za premik krivulje v levo in izboljšanje zdravja,
tudi z izkoriščanjem tehnologije?
Mojo najljubšo tehnologijo, primer eksponentne tehnologije, imamo vsi v žepu.
Torej, če o tem razmislite, to se res dramatično izboljšuje.
Hočem reči, to je iPhone 4.
Predstavljajte si, kaj bo sposoben narediti iPhone 8.
Dobil sem nekaj uvida v to.
Sem eden od udeležencev
na medicinskem delu nove institucije, imenovane Singularity University,
s sedežem v Silicijevi dolini.
In tukaj vsako poletje združimo
približno 100 zelo nadarjenih študentov z vsega sveta.
In obravnavamo te tehnologije iz medicine, biotehnologije,
umetne inteligence, robotike, nanotehnologije, vesolja,
in iščemo, kako bi jih navzkrižno usposobili
in izkoristili za vpliv na glavne neizpolnjene cilje.
Imamo tudi sedem-dnevne izvedbene programe.
In naslednji mesec je pravzaprav Future Med,
program interdisciplinarnega usposabljanja in izkoriščanja tehnologij v medicini.
Omenil sem telefon.
Ti mobilni telefoni imajo na voljo več kot 20.000 različnih mobilnih aplikacij -
vse do tiste iz VB,
kjer lahko lulate na mali čip priključen na vaš iPhone
in preverite sami za SPB.
Ne vem, če bi sam že poskusil, ampak je na voljo.
Obstajajo vse vrste aplikacij,
ki združujejo vaš telefon in diagnostiko, na primer -
merjenje glukoze v krvi na vašemu iPhonu
in pošiljanje vašemu zdravniku,
da oni in vi lahko bolje razumete
vaš krvni sladkor, če imate sladkorno bolezen.
Poglejmo zdaj, kako skokovite tehnologije prevzemajo zdravstvo.
Začnimo s tem, da so hitrejše.
Ni skrivnost, da so, po Moorovemu zakonu, računalniki vse hitrejši in hitrejši.
Z njimi lahko naredimo bolj zmogljive stvari.
Oni res dohajajo, v mnogih primerih presegajo,
sposobnost človeškega uma.
Ampak mislim, da je računska hitrost najbolj uporabna za slikanje.
Možnost vpogleda v telo v realnem času
z zelo visoko ločljivostjo res postaja neverjetna.
In uporabljamo različne tehnologije - PET skeniranje, CT skeniranje
in molekularno diagnostiko -
da najdemo in poiščemo stvari na različnih ravneh.
Tukaj boste videli najvišjo ločljivost MRI skeniranja danes,
rekonstrukcijo Marca Hodosha, skrbnika TEDMED-a.
In zdaj lahko vidimo notranjost možganov
z do sedaj nedosegljivo ločljivostjo in zmogljivostjo,
in se naučimo rekonstrukcije in morda celo reinženiringa
ali povratnega inženiringa možganov,
da bi bolje razumeli patologijo, bolezni in zdravljenje.
Notranjost možganov lahko gledamo v realnemu času z fMRI.
In z razumevanjem te vrste procesov in povezav
bomo razumeli učinke zdravil ali meditacije
in bolje in učinkoviteje bomo personalizirali, na primer,
pri psihoaktivnih zdravilih.
Ti skenerji so vse manjši, cenejši in bolj prenosni.
In te vrste eksplozija podatkov, ki je na voljo, res skoraj postaja izziv.
Skeniranje danes zavzame približno 800 knjig ali 20 gigabajtov.
Skeniranje bo v nekaj letih en terabajt ali 800.000 knjig.
Kako izkoristite te informacije?
Postanimo osebni. Ne bom vprašal, kdo je bil na kolonoskopiji,
a če ste stari nad 50 let, je čas za presejalno kolonoskopijo.
Kako bi vam bila všeč možnost da se temu izognete?
Zdaj v bistvu obstaja virtualna kolonoskopija.
Primerjajte ti dve sliki in kot radiolog
lahko poletite skozi bolnikovo debelo črevo
in z uporabo umetne inteligence (U.I.)
prepoznate potencialno lezijo, kot vidite tukaj.
Mogoče smo jo spregledali, a z uporabo U.I. pri radiologiji,
najdemo lezije, ki smo jih spregledali.
In morda bo to spodbudilo ljudi,
da opravijo kolonoskopijo, ki je sicer ne bi.
In to je primer spremembe paradigme.
Gibljemo se k integraciji biomedicine, informacijske tehnologije,
brezžične in, rekel bi, mobilne - v ero digitalne medicine.
Celo moj stetoskop je zdaj digitalni. In seveda tudi za to obstaja aplikacija.
Očitno se gibljemo k eri trikorderja.
Ročni ultrazvok je v bistvu presegel in izpodrinil stetoskop.
Sedaj imajo ceno - včasih je bila 100.000 € ali nekaj 100.000 $ -
za približno 5.000 $ lahko imam moč
zelo zmogljive diagnostične naprave v roki.
In združevanje tega s pojavom elektronskih zdravstvenih kartotek -
v ZDA je še vedno manj kot 20 odstotkov elektronskih.
Tukaj na Nizozemskem, mislim, da je več kot 80 %.
A zdaj, ko prehajamo na združevanje zdravstvenih podatkov,
da so dostopni elektronsko,
lahko te podatke damo v množično zunanje izvajanje
in kot zdravnik, lahko od kjerkoli dostopam do podatkov svojih bolnikov
le s svojo mobilno napravo.
Zdaj pa smo, seveda, v dobi iPada, celo iPada 2.
In ravno prejšnji mesec je FDA odobrila prvo aplikacijo,
ki bo radiologu omogočila, da dejansko odčitava s tovrstne naprave.
Vsekakor so današnji zdravniki, z mano vred,
popolnoma zanesljivi na teh napravah.
In kot ste videli, le kakšen mesec nazaj,
je IBM-ov Watson premagal dva prvaka v kvizu "Jeopardy".
Rad bi, da si zamislite, kako bomo v nekaj letih,
po začetku uporabe informacij "iz oblaka",
res imeli U.I. zdravnika in bomo svoje možgane povezali,
da bi sprejemali odločitve in diagnostike
na ravni, ki je še nikoli ni bilo.
Že danes vam v mnogih primerih ni treba iti do zdravnika.
Le v približno 20 % obiskov je fizični kontakt z bolnikom nujen.
Zdaj smo v eri virtualnih obiskov -
od obiskov tipa Skype, ki jih lahko storite z "American Well",
do "Cisca", ki je razvil kompleksen sistem zdravstvene prisotnosti.
Možnost interakcije s svojim izvajalcem zdravstvenih storitev je drugačna.
In naše sedanje naprave to še naprej spreminjajo.
Prijateljica Jessica mi je poslala sliko raztrganine na glavi
in lahko ji prihranim pot na urgenco in nekaj diagnosticiram na ta način.
Mogoče bi lahko izkoristili igričarsko tehnologijo,
kot je Microsoft Kinect, in jo shekamo za potrebe diagnostike,
na primer za diagnosticiranje kapi
s preprosto zaznavo gibov z napravami za sto dolarjev.
Dejansko lahko sedaj robotsko obiščemo svoje bolnike -
to je RP7; če sem hematolog,
lahko obiščem drugo kliniko, bolnišnico.
To bo obogateno s celo vrsto orodij, ki jih imamo doma že zdaj.
Zamislite si, brezžične tehtnice že imamo.
Lahko stopite na tehtnico.
Lahko tvitnete svojo težo prijateljem, ki vas lahko nadzirajo.
Imamo brezžične manšete krvnega tlaka.
Cel razpon tehnologij se združuje.
Namesto nošenja teh nerodnih naprav, lahko nadenemo preprost obliž.
To so razvili kolegi na Stanfordu, imenuje se iRhythm -
povsem je izpodrinil prejšnjo tehnologijo, po precej nižji ceni
z veliko več učinkovitosti.
Zdaj smo tudi v eri, t. i. določanja sebe.
Potrošniki lahko zdaj kupijo stodolarske naprave, kot je ta majhni FitBit.
Lahko merim svoje korake, svojo porabo kalorij.
To lahko dnevno nadziram.
Lahko delim s prijatelji, s svojim zdravnikom.
Prihajajo ure, ki bodo merile srčni utrip, Zeo monitorji spanja,
celotna zbirka orodij, ki vam omogoča vpogled v lastno zdravje.
In ko začnemo integrirati te informacije,
bomo bolje vedeli, kaj naj z njimi počnemo, in kako izboljšati vpogled
v lastne bolezni, zdravje in dobro počutje.
Obstajajo celo ogledala, ki lahko zaznajo vaš srčni utrip.
In trdim, da bomo v prihodnosti imeli nosljive naprave v naših oblekah,
in se nenehno nadzirali.
In tako kot imamo OnStar sistem v avtomobilih,
se vam bo prižgala rdeča lučka - a ne bo "preveri motor",
ampak "preveri svoje telo" in za "pojdi in poskrbi za to".
Verjetno se boste čez nekaj let gledali v svojem ogledalu
in le-to vas bo diagnosticiralo.
(Smeh)
Za tiste, ki ste doma z otroci,
kako bi vam bilo všeč, da imate brezžično plenico, ki podpira vaš...
več informacij, kot jih potrebujete.
Ampak to bo tukaj.
Danes smo veliko slišali o novi tehnologiji in povezavo z njo.
Mislim, da bo nekaj od teh tehnologij
omogočilo večjo povezanost z našimi bolniki,
da si bomo vzeli več časa
in dejansko izvajali, kar je pomembno, humano medicino,
obogateno s tovrstnimi tehnologijami.
Govorili smo o, do neke mere, izboljševanju bolnika.
Kaj pa izboljševanje zdravnika?
Zdaj smo v eri, ko je kirurg super opremljen,
da lahko gre v telo
in operira z robotsko kirurgijo, ki je danes tukaj,
na ravni, ki ni bila mogoča celo pred petimi leti.
Zdaj je to razširjeno z dodatnimi plastmi tehnologije
kot je obogatena resničnost.
Tako da lahko kirurg vidi notranjost bolnika skozi leče,
kje je tumor, kje so krvne žile.
To je lahko integrirano s podporo za odločitve.
Kirurg v New Yorku lahko pomaga kirurgu v Amsterdamu, na primer.
In prehajamo v ero
kirurgije resnično brez brazgotin imenovane NOTES,
kjer lahko gre robotski endoskop ven iz želodca
in izvleče žolčnik
robotsko in brez brazgotin.
To se imenuje NOTES in to prihaja - v bistvu kirurgija brez brazgotin,
kot jo omogoča robotska kirurgija.
Kako je pa s kontroliranjem drugih delov?
Za tiste, ki so invalidi - paraplegike -
smo v eri možganskih računalniških vmesnikov ali BCI,
kjer so čipi v motorični možganski skorji tetraplegika,
ki lahko nadzorujejo kurzor ali voziček ali morebiti robotsko roko.
In te naprave so vse manjše, uporablja pa jih vse več teh bolnikov.
Še so v kliničnih preizkušanjih, a zamislite si, ko bodo povezane,
na primer, z bioničnim udom,
kot je DEKA roka, ki so je zgradili Dean Kamen in kolegi,
ki ima 17 prostostnih stopenj
in lahko omogoči osebi, ki je izgubila ud,
da ima veliko višje nivoje spretnosti ali nadzora,
kot jih je imela v preteklosti.
Torej, res vstopamo v ero nosljive robotike.
Če niste izgubili uda - imeli ste možgansko kap, na primer -
bi lahko nosili te zmogljive okončine,
ali, če ste paraplegik - obiskal sem ljudi na Berkley Bionics -
oni so razvili eLEGS.
Prejšnji teden sem posnel ta video. Tukaj je paraplegik, ki dejansko hodi
s pomočjo jermenov na teh eksoskeletih.
Sicer je priklenjen na invalidski voziček.
In to je zdaj zgodnja era nosljive robotike.
Mislim, da bomo s tovrstnimi tehnologijami spremenili definicijo invalidnosti
v super-zmogljivost ali super-opremljenost.
To je Aimee Mullins, ki je kot otrok izgubila svoje spodnje okončine,
in Hugh Herr, ki je profesor na MIT,
ki je izgubil svoje ude v plezalni nesreči.
In sedaj oba lahko plezata bolje, se hitreje gibljeta, plavata drugače
s svojimi protezami od nas, z normalnimi sposobnostmi.
Kako je z drugimi hitro naraščajočimi trendi?
Trend debelosti gre skokovito v napačno smer,
vključno z velikimi stroški.
Ampak v medicini je trend skokovito zmanjševanje.
Nekaj primerov: Zdaj smo v eri filma "Fantastic Voyage," t. i. iPill,
to popolnoma integrirano napravo, ki jo lahko pogoltnete
in bo lahko slikala vaša prebavila.
Pomagala bo diagnostiki in zdravljenju, potujoč skozi vaša prebavila.
Prišli smo do še manjših mikrorobotov,
ki se bodo sčasoma samostojno premikali skozi vaš sistem
in delali stvari, ki jih kirurgi ne morejo početi,
veliko manj invazivno.
Včasih se bodo lahko sami sestavili v vaših prebavilih
in se obogatili v tem okolju.
Glede srca, spodbujevalniki so vse manjši in jih je veliko lažje vstaviti,
torej ni treba usposabljati interventnega kardiologa.
Brezžično se bodo povezali z vašimi mobilnimi napravami,
da vas bodo lahko spremljali na daljavo.
Velikosti se še naprej krčijo.
Tukaj je prototip Medtronica, ki je manjši od penija.
Umetna mrežnica, ki se lahko vgradi na zadnjo stran očesnega zrkla
in omogoča slepim, da vidijo.
Čeprav v zgodnjih preizkušanjih, a gre v prihodnost.
To bo popolna sprememba.
Ali pa za tiste med nami z dioptrijo,
kako se vam zdijo vseživljenjske kontaktne leče?
BlueTooth, WiFi so na voljo - teleportirajo žarke nazaj na oko.
Zdaj, če imate težave z vzdrževanjem diete,
lahko pomagajo dodatne podobe,
da vas spomnijo, koliko kalorij boste zaužili.
Kaj, če bi patologa opremili, da preko svojega mobilnega telefona
vidi na mikroskopski ravni
in da te podatke vrne v oblak, da bi boljše diagnosticiral?
V bistvu se celotna era laboratorijske medicine popolnoma spreminja.
Sedaj lahko izkoristite mikrofluidne naprave
kot je ta čip, ki ga je naredil Steve Quake na Stanfordu.
Mikrofluidiki lahko nadomestijo cel laboratorij tehnikov.
Na čipu omogočajo, da se naredi na tisoče testov
na točki oskrbe, kjerkoli na svetu.
In to bo res tehnološki vzvod
na podeželju in za nezadostno preskrbljene,
ker bodo testi, včasih vredni 1.000 $, narejeni za nekaj penijev
in to na kraju oskrbe.
Če gremo po poti majhnosti malo dlje, vstopamo v ero nanomedicine,
možnosti izdelave super majhnih naprav,
do točke, ko bomo lahko oblikovali rdeče krvne celice
ali mikro robote, ki bodo nadzirali naš krvni ali imunski sistem,
ali celo takšne, ki bodo zmogli očistiti strdke v naših žilah.
Kaj če bi bilo skokovito cenejše?
To ni nekaj, kar se običajno pomisli v eri medicine,
ampak trdi diski, nekoč po 3.400 $ za 10 megabajtov, so skokovito cenejši.
V genomiki so bili stroški genoma okoli milijarde dolarjev
pred približno 10 leti, ko se je pojavil.
Zdaj se približujemo genomu po 1.000 $ -
verjetno naslednje leto, ali v dveh letih po 100 $.
Kaj bomo naredili s stodolarskimi genomi?
In kmalu bomo imeli na milijone teh testov.
In takrat postane zanimivo, ko bomo začeli s crowdsourcingom teh informacij.
Vstopili bomo v ero osebne medicine -
pravo zdravilo za pravo osebo ob pravem času -
namesto tega, kar danes dajemo - enako zdravilo vsem -
neke vrste uspešnice zdravil,
zdravil, ki ne delajo za vas osebno.
In mnogo različnih podjetij dela na spodbujanju teh pristopov.
Prikazal vam bom preprost primer podjetja 23andMe.
Moji podatki kažejo, da imam povprečno tveganje
za razvoj procesa degeneracije makule, neke vrste slepote.
A če vzamem iste podatke in jih naložim na deCODEme podjetje,
lahko vidim svoje tveganje za diabetes tipa 2.
Imam skoraj dvakrat večje tveganje za diabetes tipa 2.
Mogoče bi želel paziti, koliko sladic lahko pojem za kosilo.
To lahko spremeni moje vedenje.
Z izkoriščanjem znanja o svoji farmakogenomiki -
kako moji geni modulirajo, učinke in odmerke mojih zdravil
bo postalo izredno pomembno
in ko bo enkrat v rokah posameznika in bolnika,
bo boljše odmerjanje in izbor zdravila.
Torej še enkrat, ne gre samo za gene, ampak za različne podrobnosti -
za naše navade, našo okoljsko izpostavljenost.
Kdaj vas je zdravnik nazadnje vprašal, kje živite?
Geomedicina: kje ste živeli, čemu ste bili izpostavljeni,
lahko močno vpliva na vaše zdravje. Lahko ujamemo te informacije.
Torej genomika, proteomika, okolje,
vsi ti podatki se zlivajo k nam posamično in mi, kot ubogi zdravniki,
kako lahko to obvladamo?
Vstopamo v ero sistemske medicine ali sistemske biologije,
kjer bomo lahko začeli integrirati vse te informacije.
In na vzorcih, na primer v naši krvi,
10.000 biomarkerjev v enem testu,
lahko začnemo gledati te majhne vzorce
in bolezni bomo odkrili veliko prej.
To je imenovano po Lee Hoodu, očetu področja, P4 medicina.
Lahko bomo napovedovali, vedeli bomo od česa boste verjetno zboleli.
Lahko smo preventivni; preventiva je lahko personalizirana;
in še pomembneje, vedno bolj bo participativna.
Prek spletnih strani, kot je Patients Like Me,
ali z upravljanjem vaših podatkov na Microsoft HealthVault ali Google Health,
bo izkoriščanje tega na participativni način postalo izredno pomembno.
Končal bom s skokovito na boljše.
Radi bi dobili boljše in učinkovitejše terapije.
Danes zdravimo visok krvni tlak predvsem s tabletami.
Kaj pa, če vzamemo novo napravo
in nokavtiramo živčne prenašalce, ki pomagajo uravnavati krvni tlak,
in v eni terapiji ozdravimo hipertenzijo?
To je nova naprava, ki, pravzaprav, to dela.
Na trgu bo v letu ali dveh.
Kaj, če bo več ciljnih terapij za rak?
Da, jaz sem onkolog
in moram reči, večina tega, kar dajemo, je v bistvu strup.
Na Stanfordu in drugje smo se naučili,
da lahko odkrijemo izvorne rakave celice,
tiste, ki se zdijo res odgovorne za ponovitev bolezni.
Torej, če razmišljate o raku, kot o plevelu,
se pogosto lahko znebimo plevela.
Zdi se, da se skrči, vendar se pogosto vrne.
Torej napadamo napačno tarčo.
Matične celice raka ostanejo
in tumor se lahko vrne čez nekaj mesecev ali let.
Zdaj se učimo identificirati izvorne celice raka
in, ko jih prepoznamo kot tarče, gremo na dolgoročno zdravilo.
In prehajamo v dobo osebne onkologije
z možnostjo uporabe vseh teh podatkov skupaj,
analize tumorja in določanja
pravega, posebnega koktajla za posameznega bolnika.
Zaključil bom s regenerativno medicino.
Veliko sem študiral o matičnih celicah -
embrionalne matične celice so še posebej močne.
Imamo tudi odrasle matične celice.
Te uporabljamo na mojem področju presaditev kostnega mozga.
Lansko leto je Geron začel prvo preizkušanje
z uporabo izvornih celic človeških zarodkov
za zdravljenje poškodb hrbtenjače.
Še vedno v prvi fazi preizkušanja, ampak se razvija.
Uporabljali smo izvorne celice odraslih,
ki so v kliničnih preskušanjih približno 15 let,
da pristopimo celemu spektru vsebin, predvsem pri boleznih srca in ožilja.
Vzamemo lastne celice kostnega mozga in zdravimo bolnika s srčnim napadom,
lahko vidimo zelo izboljšano delovanje srca in boljše preživetje
z uporabo lastne pogonske celice kostnega mozga po srčnemu napadu.
Izumil sem t. i. MarrowMiner, ki dosti manj invazivno nabira kostni mozeg.
Zdaj jo je FDA odobrila in upam, da bo prišla na trg naslednje leto.
Upam, da boste lahko občudovali, kako se naprava krivi skozi bolnikovo telo
in odstranjuje kostni mozeg, namesto z 200 punkcijami,
z eno samo punkcijo pod lokalno anestezijo.
Kam v resnici gre zdravljenje z matičnimi celicami?
Če pomislite, vsaka celica v telesu ima enako DNK, kot ste jo imeli kot zarodek.
Sedaj lahko reprogramiramo vaše kožne celice,
da delujejo kot pluripotentne embrionalne matične celice
in jih lahko uporabljamo za zdravljenje več organov v istem bolniku -
za izdelavo vaše lastne, osebne linije izvornih celic.
Mislim, da bo nova era lastnih bank za hrambo matičnih celic,
da boste imeli v zamrzovalniku lastne srčne celice, miocite in nevronske celice,
za primer, če jih boste potrebovali.
In sedaj to integriramo s celotno ero mobilnega inženiringa
in integriramo skokovite tehnologije za tiskanje 3D organov -
nadomeščamo črnilo s celicami
in pravzaprav gradimo in rekonstruiramo 3D organ.
Stvari bodo šle v to smer - še zelo zgodnje obdobje.
Ampak mislim, da je za vključevanje eksponentnih tehnologij, to primer.
Tako na koncu, ko mislite o tehnoloških trendih
in kako vplivajo na zdravje in medicino,
vstopamo v ero miniaturizacije,
decentralizacije in personalizacije.
Če te stvari združimo,
lahko začnemo razmišljati, kako jih razumeti in uporabiti,
bomo opolnomočili bolnika,
opremili zdravnika, izboljšali dobro počutje
in začeli z zdravljenjem, še preden zbolijo.
Ker kot zdravnik vem, če nekdo pride k meni z začetno stopnjo bolezni,
sem navdušen - pogosto jih lahko ozdravimo.
Toda pogosto je prepozno in je stopnja III ali IV raka, na primer.
S skupnim izkoriščanjem teh tehnologij, mislim, da bomo vstopili v novo ero,
ki ji rad rečem Medicina na stopnji 0.
In kot onkologa me veseli, da bom ostal brez službe.
Hvala lepa.
Gostiteljica: Hvala. Hvala.
(Aplavz)
Poklon. Poklon.